Nr. C 169/14 De Europæiske Fællesskabers Tidende 9.7.80 
Foreløbigt udkast til direktiv om vurdering af offentlige og private projekters virkninger 
på miljøet 
(Forelagt Rådet af Kommissionen den 16. juni 1980) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 
100, 
under henvisning til forslag fra Kommissionen, 
under henvisning til udtalelse fra Europa-Parla­
mentet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
Det hedder i handlingsprogrammerne af 1973 og 
1977 for De europæiske Fællesskaber på miljøom­
rådet ('), at »den bedste miljøpolitik består i at fore­
bygge dannelsen af forurening eller gener ved kilden, 
frem for senere at forsøge at modvirke deres virk­
ninger«; de erklærer, at »virkningerne på miljøet må 
tages i betragtning på et så tidligt stadium som muligt 
i alle tekniske planlægnings- og beslutningsprocesser«, 
og at »man derfor må vurdere følgerne for livskvali­
teten og det naturlige miljø af enhver foranstaltning, 
der træffes eller planlægges på nationalt plan eller på 
fællesskabsplan«; 
i handlingsprogrammet af 1977 erkendes det, at 
»anvendelsen af procedurer for vurdering af virknin­
gerne på miljøet på de rette administrative niveauer 
tilgodeser nødvendigheden af, at de målsætninger og 
principper, som er fastlagt i handlingsprogrammet fra 
1973, føres ud i livet«; og det bebudes, at Kommis­
sionen vil forelægge Rådet forslag om vurdering af 
virkninger på miljøet; 
det er ønskeligt, at der sker en harmonisk udvikling 
af den økonomiske virksomhed, samtidig med at der 
sikres fuld hensyntagen til virkningerne på miljøet; 
med henblik herpå og i overensstemmelse med hand­
lingsprogrammet bør der indføres generelle principper 
(') EFT nr. C 122 af 20. 12. 1973 og C 139 af 13. 6. 1977. 
O EFT nr. C 139 af 13. 6. 1977, afsnit IV, kapitel 1. for vurdering af virkningerne på miljøet med henblik 
på bedre forvaltning af planlægningsprocedurer for 
privat og offentlig virksomhed, der kan få betydelige 
virkninger på miljøet: navnlig planlægning og be­
slutningstagning med hensyn til individuelle pro­
jekter, arealanvendelsesplaner, regionale udviklings­
programmer, økonomiske programmer, herunder 
programmer for særlige sektorer; 
det er hensigtsmæssigt at indføre principperne for 
vurdering gradvis, så en brat forøgelse af administra­
tionernes arbejdsbyrde undgås; 
der må i første omgang lægges størst vægt på indfø­
relse af vurderingsprincipper i planlægnings- og 
beslutningstagningsprocedurer for tilladelse af 
projekter, fordi det er tvingende nødvendigt at fore­
bygge de mest betydelige negative virkninger, og 
fordi den omstændighed, at der i alle medlemsstater 
findes procedurer for kontrol med projekter, gør det 
muligt at indføre vurderingsprincipper uden at udar­
bejde nye procedurer: 
med henblik herpå bør der kun gives planlægningstil-
ladelse til projekter, som kan få betydelige virkninger 
på miljøet, efter at der er foretaget en passende 
forudgående vurdering af disse projekters sandsynlige 
betydelige virkninger på miljøet; derfor bør de 
kompetente myndigheder og bygherrerne samarbejde 
for at fremskaffe de relevante oplysninger om det 
mulige omfang af det planlagte projekts virkninger på 
miljøet samt om rimelige alternativer hertil; 
medlemsstater har desuden i de seneste år vedtaget en 
betydelig mængde love og bestemmelser om miljøbe­
skyttelse i almindelighed, og en række af dem specielt 
vedrørende vurdering af virkninger på miljøet; 
væsentlige afvigelser mellem de gældende foranstalt­
ninger i forskellige medlemsstater med hensyn til 
vurdering af virkningerne på miljøet kan skabe ugun­
stige konkurrencevilkår og således direkte påvirke 
fællesmarkedets funktion; det er derfor nødvendigt at 
foretage en indbyrdes tilnærmelse af nationale love på 
dette område i henhold til traktatens artikel 100; 
9. 7. 80 De Europæiske Fællesskabers Tidende Nr. C 169/15 
de generelle principper for vurdering bør derfor 
harmoniseres, navnlig med hensyn til bygherrens 
hovedforpligtelser; hvilke projekter, som bør under­
kastes vurdering, indholdet af vurderingen og de 
miljømæssige karakteristika, som bør tages i betragt­
ning i vurderingen; 
en sådan vurdering er en omfattende proces og 
kræver, at en lang række relevante sektorbestemte 
virkninger på miljøet tages i betragtning; med henblik 
herpå er det nødvendigt, at alle organer, som har et 
sektorbestemt eller generelt ansvar i miljøspørgsmål i 
henhold til lovgivning, høres på passende vis i løbet af 
vurderingsprocessen; 
offentligheden som sådan har grundlæggende inte­
resse i, at de mulige virkninger på miljøet vurderes 
korrekt, og den kan give væsentlige oplysninger til de 
kompetente myndigheder; disse bør derfor sørge for, 
at offentligheden får lejlighed til at fremføre sine 
synspunkter, således at der tages behørigt hensyn til 
dem under vurderingsprocessen; 
hvor der kan opstå betydelige grænseoverskridende 
virkninger i forbindelse med et projekt, er det 
nødvendigt at udvide høringerne til andre medlems­
staters kompetente myndigheder, således at der sikres 
samme behandling af projekter i grænseområder som 
i andre områder — 
UDSTEDT FØLGENDE DIREKTIV: 
Artikel 1 
1. Dette direktiv vedrører vurdering af virknin­
gerne på miljøet og af sådanne offentlige og private 
projekter, som kan have betydelige virkninger på 
miljøet. 
2. I dette direktiv forstås ved: 
Udviklingsprojekt, et forslag om 
a) at opføre bygninger, anlæg eller faciliteter; 
b) at udvinde mineraler; 
c) at foretage væsentlige ændringer i landskabet; 
ændringsprojekt, et forslag om 
a) at foretage en udvidelse eller ændring af 
bygninger, anlæg eller faciliteter; b) at foretage en væsentlig ændring i anvendelsen af 
bygninger, anlæg eller faciliteter; 
c) at udvide eller ændre mineraludvinding; 
projekt enten udviklingsprojekt eller et ændrings-
projekt; 
kompetent myndighed: den myndighed eller de 
myndigheder, der i hver medlemsstat er ansvarlig for 
at udføre de opgaver, der er fastsat i dette direktiv, i 
forbindelse med et givet projekt; 
bygherre, den, der ansøger om planlægningstilladelse 
for et privat projekt, eller den offentlige myndighed, 
som foreslår et projekt; 
planlægningstilladelse, den kompetente myndigheds 
beslutning om at tillade et projekt i den private sektor 
eller den tilsvarende beslutning om igangsættelse i 
tilfælde af projekt i den offentlige sektor. 
Artikel 2 
Medlemsstaterne træffer de nødvendige foranstalt­
ninger til at sikre, at der, før der gives planlægnings-
tilladelse til projekter, som kan have betydelige virk­
ninger på miljøet i kraft af deres art, størrelse 
og/eller beliggenhed, foretages en passende vurdering 
af disse virkninger i overensstemmelse med følgende 
artikler: 
Artikel 3 
1. Den i artikel 2 omhandlede vurdering omfatter 
projekternes virkninger på: 
— vand, luft, jord, klima, flora, fauna samt deres 
indbyrdes forhold; 
— det bebyggede miljø, herunder den arkitektoniske 
arv, og landskabet. 
2. Virkningerne på disse ressourcer skal vurderes i 
forhold til behovet for at beskytte og forbedre 
menneskets sundhed og levevilkår samt bevare 
ressourcernes produktive kapacitet på lang sigt. 
Artikel 4 
1. Udviklingsprojekter henhørende under de i 
bilag 1 anførte grupper skal underkastes en vurdering 
i overensstemmelse med artikel 6-11. 
Med det formål at udelukke undtagelsestilfælde, som 
ikke kan forventes at få betydelige virkninger på 
miljøet, kan den kompetente myndighed med 
Nr. C 169/16 De Europæiske Fællesskabers Tidende 9.7.80 
Kommissionens samtykke undtage bestemte projekter 
under en nærmere angivet grænseværdi fra oven­
nævnte vurdering og eventuelt underkaste den en 
forenklet form for vurdering. 
2. Projekter henhørende under de i bilag 2 anførte 
grupper samt ændringsprojekter henhørende under de 
i bilag 1 anførte underkastes en vurdering i overens­
stemmelse med artikel 6-11, når deres karakteristika 
kræver det. 
Den kompetente myndighed fastlægger de kriterier 
og grænseværdier, der er nødvendige for at afgøre, 
hvilke af disse projekter der skal underkastes en 
vurdering i overensstemmelse med artikel 6-11 eller 
eventuelt en forenklet form for vurdering. 
3. De kompetente myndigheder undersøger, hvilke 
projekter — udover de ovennævnte — der kan have 
betydelige virkninger på miljøet under særlig hensyn­
tagen til den miljømæssige følsomhed af projekternes 
beliggenhed med henblik på at afgøre, hvilke 
projekter der skal underkastes en vurdering i overens­
stemmelse med artikel 6-11 eller eventuelt en for­
enklet form for vurdering. 
Artikel 5 
Medlemsstaterne meddeler Kommissionen de kriterier 
og grænseværdier, der vedtages med henblik på 
udvælgelse af de i artikel 4, stk. 2 og 3, omhandlede 
projekter. Kommissionen gennemgår regelmæssigt 
disse kriterier og grænseværdier med medlemsstaterne 
med henblik på at sikre en ensartet gennemførelse af 
direktivet. 
Artikel 6 
1. Medlemsstaterne træffer de nødvendige foran­
staltninger til at sikre, at bygherren om nødvendigt 
med bistand fra den kompetente myndighed udar­
bejder og sammen med ansøgningen om planlæg-
ningstilladelse fremsender følgende oplysninger på 
passende vis: 
— en beskrivelse af det foreslåede projekt og even­
tuelt af rimelige alternativer til projektets belig­
genhed og udformning; 
— en beskrivelse af det miljø, som kan blive påvirket 
i betydeligt omfang af det foreslåede projekt, 
herunder eventuelt miljøet i andre medlemsstater; 
— en vurdering af de sandsynlige betydelige virk­
ninger på miljøet, herunder eventuelt virkninger 
på miljøet i andre medlemsstater; — en beskrivelse af planlagte foranstaltninger med 
henblik på at eliminere, nedbringe eller kompen­
sere for uønskede virkninger på miljøet; 
— en beskrivelse af forholdet mellem det foreslåede 
projekt og eksisterende miljø- og arealanvendel­
sesplaner og -standarder for det område, der 
måtte blive berørt; 
— i tilfælde af betydelige virkninger på miljøet en 
begrundelse for valget af det foreslåede projekts 
beliggenhed og udformning sammenlignet med 
rimelige alternative løsninger, som måtte have 
færre eller ingen uønskede virkninger på miljøet; 
— et ikke-teknisk resumé af ovennævnte punkter. 
2. De oplysninger, der skal afgives efter stk. 1, skal 
ligeledes indeholde de i bilag 3 nævnte data i det 
omfang, disse er relevante for planlægningsproce­
duren og for de specifikke karakteristika for projektet 
og det miljø, som måtte blive berørt, og i det omfang 
bygherren med rimelighed kan forventes at kunne 
fremskaffe dem i betragtning af eksisterende viden og 
vurderingsmetoder. 
3. Den kompetente myndighed kræver på passende 
stadier i planlægningsproceduren, at de af bygherren 
givne oplysninger kompletteres, eller eventuelt 
medvirke til komplettering heraf. 
Artikel 7 
1. Den kompetente myndighed sender ansøgningen 
om planlægningstilladelse samt de oplysninger, der 
indsamles i henhold til artikel 6, til alle relevante 
administrative myndigheder og andre myndigheder 
eller organer med særligt ansvar på miljøområdet i 
henhold til lovgivning med henblik på udtalelse. Den 
kompetente myndighed afgør, hvilke myndigheder og 
organer der skal høres, og fastsætter om nødvendigt 
en passende tidsfrist, inden for hvilken bemærkninger 
skal fremsættes. 
2. Hvis projektet kan have betydelige virkninger på 
miljøet i en anden medlemsstat, skal den kompetente 
myndighed ligeledes sørge for, at de oplysninger, der 
er indsamlet i henhold til artikel 6, sendes til den 
kompetente myndighed i den medlemsstat med 
henblik på udtalelse, samt fastsætte en passende frist, 
inden for hvilken bemærkninger skal fremsættes. 
Artikel 8 
Den kompetente myndighed offentliggør den 
omstændighed, at der er indgivet ansøgning om plan-
9. 7. 80 De Europæiske Fællesskabers Tidende Nr. C 169/17 
lægningstilladelse, gør ansøgningen om planlægnings-
tilladelse samt oplysninger, der er indhentet i henhold 
til artikel 6, offentligt tilgængelig, og sørger for 
passende høring af' den berørte offentlighed. På 
baggrund af betydningen af de sandsynlige virkninger 
på miljøet og af antallet af personer, som måtte blive 
berørt, afgør den kompetente myndighed, hvordan 
offentligheden bedst informeres inden for en passende 
frist, og hvorledes offentlighedens synspunkter 
konstateres. 
Artikel 9 
Bestemmelserne i artikel 7 og 8 berører ikke den 
kompetente myndigheds forpligtelse til at overholde 
de begrænsninger, som love og administrative bestem­
melser samt sædvane pålægger med hensyn til indu­
striel og kommerciel hemmelighedsholdelse samt med 
hensyn til almenvellet. 
Artikel 10 
1. Den kompetente myndighed tager ved afgø­
relsen om planlægningstilladelse hensyn til de oplys­
ninger, der er indsamlet i henhold til artikel 6, 7 og 8, 
og foretager med henblik herpå en vurdering af det 
foreslåede projekts sandsynlige betydelige virkninger. 
2. Bortset fra de tilfælde, hvor planlægningstilla­
delse afslås af ikke-miljømæssige grunde, gør den 
kompetente myndighed enten i et separat dokument 
eller som en del af afgørelsen vedrørende ansøg­
ningen om planlægningstilladelse følgende oplys­
ninger offentligt tilgængelige: 
— vurderingen af det foreslåede projekts sandsynlige 
betydelige virkninger på miljøet, 
— en sammenfatning af de væsentligste bemærk­
ninger og udtalelser, der er modtaget i henhold til 
artikel 7 og 8; 
— begrundelsen for at give eller afslå planlægningstil­
ladelse; — eventuelle betingelser, der vil blive knyttet til plan-
lægningstilladelsen. 
Artikel 1J 
Den kompetente myndighed efterprøver regelmæssigt, 
om de betingelser, der i henhold til artikel 10 er 
knyttet til planlægningstilladelsen, overholdes, om de 
stadig er tilstrækkelige, hvorvidt andre bestemmelser 
om miljøbeskyttelse overholdes, samt hvorvidt den 
bør træffe yderligere foranstaltninger for at beskytte 
miljøet mod projektets virkninger. 
Artikel 12 
1. Medlemsstaterne og Kommissionen udveksler 
oplysninger om erfaringer vedrørende vurdering af 
virkningerne på miljøet, især om, hvordan de i dette 
direktiv fastsætte procedurer fungerer, samt om 
forbedring af vurderingsmetoder. 
2. Fem år efter dette direktivs vedtagelse tilsender 
Kommissionen Rådet og Europa-Parlamentet en 
beretning om direktivets gennemførelse og virkninger, 
baseret på denne udveksling af oplysninger. 
Artikel 13 
1. Medlemsstaterne træffer de nødvendige foran­
staltninger for at efterkomme dette direktiv inden for 
en frist på to år fra dets meddelelse. 
2. Medlemsstaterne meddeler Kommissionen 
teksten til de pågældende nationale retsforskrifter, 
som de udsteder på det område, der er omfattet af 
dette direktiv. 
Artikel 14 
Dette direktiv er rettet til medlemsstaterne. 
Nr. C 169/18 De Europæiske Fællesskabers Tidende 9.7.80 
BILAG 1 
UDVIKLINGSPROJEKTER ('), DER HENVISES TIL I ARTIKEL 4, STK. 1 
1. Udvindingsindustri 
Kulminedrift, herunder fremstilling af briketter (11) 
Udvinding af bituminøs skifer (133) 
Udvinding af malme med indhold af spaltelige og fertile stoffer (151) 
Udvinding og forbearbejdning af malme (21) 
2. Energiindustri 
Koksværker (12) 
Råolieraffinaderier (140.1) 
Fremstilling og forarbejdning af spaltelige og fertile stoffer (152) 
Fremstilling af elektricitet på basis af kernebrændsel (161.3) 
Kulforgasningsanlæg 
Deponeringsanlæg for radioaktivt affald 
3. Fremstilling og primær bearbejdning af metaller (220) 
Fremstilling af jern og stål, undtagen integrerede koksværker (221) 
Koldvalsning af stål (223) 
Fremstilling og primær bearbejdning af ikke-jernmetaller og ferro-legeringer (224) 
4. Sten-, ler- og glasindustri (24) 
Fremstilling af cement (242.1) 
Fremstilling af asbestcementvarer (243.1) 
Fremstilling af blå asbest 
5. Kemisk industri (25) 
Petrokemiske anlæg til fremstilling af olefiner, olefinederivater, grovmonomerer og -polymerer 
Kemiske anlæg til fremstilling af organiske mellemprodukter 
Anlæg til fremstilling af uorganiske grovkemikalier. 
6. Metalforarbejdende industri (3) 
Støberier (311) 
Smedeværksteder (312.11) 
Overfladebehandling og hærdning af metaller (313.5) 
Fremstilling af flyvemaskiner og helikoptere, herunder motorer dertil (364.1) 
(') Udviklingsprojekter er så vidt muligt klassificeret i klasser, grupper og undergrupper fra »systematisk forteg­
nelse over økonomiske aktiviteter i De europæiske Fællesskaber«, der i 1970 tlev vedtaget af De europæiske 
Fællesskabers statistiske Kontor. Der er i givet fald angivet referencenummer for klassificeringen. 
9. 7. 80 De Europæiske Fællesskabers Tidende Nr. C 169/19 
7. Næringsmiddelindustri (41/42) 
Slagterier (412.1) 
Sukkerfremstilling og -raffinering (420.1, 420.2) 
Fremstilling af stivelse og stivelsesprodukter (418) 
8. Gummiindustri (48) 
Primær produktion af gummi 
Fremstilling af dæk og slanger til hjul (481.1) 
9. Bygge- og anlægsvirksomhed (50) 
Motorvejsanlæg 
Intercity jernbaner, herunder spor til høj hastighed 
Lufthavne 
Handelsnavne 
Bygning af vandveje til indre sejlads 
Permanente motorsportsbaner 
Anlæg af overfladerørledninger til transport over store afstande. 
BILAG 2 
PROJEKTER ('), DER HENVISES TIL I ARTIKEL 4, STK. 2 
1. Landbrug 
Projekter vedrørende jordreform 
Projekter vedrørende opdyrkning af naturområder og forladte områder 
Vandforvaltningsprojekter til landbruget (dræning, kunstvanding) 
Intensive husdyropdræt 
Større ændringer i forvaltningsplaner for store skovområder 
2. Udvindingsindustri 
Udvinding af råolie (131) 
Udvinding og rensning af naturgas (132) 
Anden dybdeboring 
Udvinding af ikke-energiholdige mineraler (undtagen malme) (23) 
(') Projekterne er så vidt muligt klassificeret i klasser, grupper og undergrupper fra »systematisk fortegnelse over 
( ) økonomiX aktiviteter i De europæiske Fællesskaber«, der i 1970 blev vedtaget af De europåske Fællesska­
bers statistiske Kontor. Der er i givet fald angivet referencenummer for klassificeringen. 
Nr. C 169/20 De Europæiske Fællesskabers Tidende 
3. Energiindustri 
Forskningsanlæg til fremstilling og oparbejdning af spalteligt og fertilt materiale 
Fremstilling og distribution af elektricitet, gas, damp op varmt vand (undtagen fremstilling af 
elektricitet ud fra kerneenergi) (16) 
Lagring af naturgas 
4. Fremstilling og primær bearbejdning af metaller 
Fremstilling af stålrør (222) 
Trækning og koldbehandling af stål (223) 
5. Fremstilling af glasfibre, glasuld (247.5) og stenuld 
6. Kemisk industri 
Fremstilling og behandling af mellemprodukter og fine kemikalier 
Fremstilling af pesticider og farmaceutiske produkter, maling og lakker, elastomerer og 
paroxider 
Lagerfaciliteter for råolie samt petrokemiske og kemiske produkter. 
7. Metalforarbejdende industri (3) 
Udførelse af valse-, trække- og stansearbejder (312.2) 
Formning og overfladebehandling af metaller (313) 
Fremstilling af kedler og beholdere (315) 
Fremstilling og samling af automobiler, herunder traktorer til vejtransport, og motorer dertil 
(351) 
Transportmiddelindustri, undtagen automobilindustri (36) 
8. Næringsmiddelindustri (41/42) 
Fremstilling af vegetabilske og animalske fedtstoffer og olier (411) 
Forarbejdning af kød (412.2) 
Fremstilling af mejeriprodukter 
Bryggerier og malterier (427) 
Fiskemels- og fiskeoliefabrikker 
9. Tekstil-, læder-, træ- og papirindustri 
Uldvasknings- og -affedtningsfabrikker 
Garvning (441.1) 
Fremstilling af krydsfiner og andre laminerede træprodukter (462.1) 
Fremstilling af træfibre- og spånplader (462.2) 
Fremstilling af papirmasse, papir og pap (471) 
Cellulosemøller 
9. 7. 80 De Europæiske Fællesskabers Tidende Nr. C 169/21 
10. Bygge-og anlægsvirksomhed (50) 
Større projekter vedrørende modning af industriområder 
Større byprojekter 
Større turistfaciliteter 
Anlæg af veje, havne, flyvepladser 
Floddræning og oversvømmelsesaflastningsarbejder 
Vandkrafts- og overrislingsdæmninger 
Opstemningsreservoirer 
Anlæg til bortskaffelse af industri- og husaffald 
Oplagring af skrotjern 
11. Ændringer til projekter omfattet af bilag 1 
BILAG 3 
INDHOLDET AF DE OPLYSNINGER, DER KRÆVES I HENHOLD TIL ARTIKEL 6 
1. Beskrivelse af det foreslåede projekt og eventuelt af rimelige alternativer til projektets belig­
genhed og udformning, herunder især: 
— beskrivelse af de fysiske karakteristika af det foreslåede hovedprojekt og de tilknyttede 
projekter samt arealanvendelsesbehovet under bygnings- og driftsfaserne, 
— beskrivelse af de væsentligste karakteristika af de produktionsprocesser og produktionsmate-
rialer, der forventes anvendt (type og mængde), herunder vand og energi, 
— skøn, efter type og mængde, over forventede overskydende flydende, faste og gasagtige foru­
renende stoffer, stråling, støj, vibrationer og lugte, som opstår i forbindelse med driften af det 
foreslåede projekt, 
— det forventede bidrag til beskæftigelsen, midlertidigt og permanent, 
— skitsering af de væsentligste alternativer til det foreslåede projekts beliggenhed eller udform­
ning, som med rimelighed kan tænkes. 
2. Beskrivelse af det miljø, som kan blive berørt betydeligt af det foreslåede projekt, herunder især 
vand, luft, jord, klima, flora og fauna, det bebyggede miljø og landskabet under hensyntagen til 
den omværende anvendelse af disse ressourcer. 
3. Vurdering af det foreslåede projekts sandsynlige betydelige virkninger på miljøet (direkte og indi­
rekte, kumulative, på kort, mellemlang og lang sigt, permanente og midlertidige, positive og 
negative), som resultat af: 
— den fysiske tilstedeværelse af hovedprojektet og de tilknyttede projekter, 
— anvendelsen af miljøets ressourcer, 
— emissionen af forurenende stoffer, støj og affald, samt de sekundære virkninger forbundet 
med deres bortskaffelse, 
— uheldsrisici 
Nr. C 169/22 De Europæiske Fællesskabers Tidende 9. 7. 80 
4. En beskrivelse af de foranstaltninger, der påtænkes med henblik på at fjerne, nedbringe eller 
kompensere for uønskede virkninger på miljøet. 
Beskrivelse af forholdet mellem det foreslåede projekt og de allerede eksisterende miljø- og 
arealanvendelsesplaner samt -standarder for arealer, der måtte berøres. 
6. Begrundelser for valg af det foreslåede projekts beliggenhed og udformning fremfor andre rime­
lige alternativer, især under hensyntagen til hovedprojektets og de tilknyttede projekters tekniske 
og økonomiske karakteristika samt til karakteristikaene af det miljø, der måtte berøres. 
7. Et ikke-teknisk resumé af ovennævnte punkter. 
Forslag til Rådets forordning (EØF) om ændring af forordning (EØF) nr. 1408/71 om 
anvendelse af de sociale sikringsordninger på arbejdstagere og deres familiemedlemmer, 
der flytter inden for Fællesskabet, til fordel for arbejdsløse arbejdstagere. 
(Forelagt Rådet af Kommissionen den 18. juni 1980) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 2, 7 
og 51, 
under henvisning til Rådets forordning (EØF) nr. 
1408/71 af 14. juni 1971 om anvendelse af de sociale 
sikringsordninger på arbejdstagere og deres familie­
medlemmer, der flytter inden for Fællesskabet ('), 
senest ændret ved forordning (EØF) nr. 1517/79 (2), 
under henvisning til forslag fra Kommissionen, udar­
bejdet efter høring af Den administrative Kommission 
for vandrende arbejdstageres sociale sikring, 
under henvisning til udtalelse fra Europa-Parla­
mentet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
(') EFTnr. L 149 af 5. 7. 1971, s. 2. 
(2) EFTnr. L 185 af 21.7. 1979, s. 1. Erfaringerne ved anvendelsen af forordning (EØF) 
nr. 1408/71 har vist, at der er visse lakuner i fælles­
skabsbestemmelserne; det er derfor nødvendigt at 
foretage visse forbedringer af de vandrende arbejdsta­
geres rettigheder; 
bestemmelserne i forordning (EØF) nr. 1408/71 om 
tilkendelse af arbejdsløshedsunderstøttelse blev ved­
taget i en periode med fuld beskæftigelse; disse 
bestemmelser svarer ikke længere til den herskende 
beskæftigelsessituation i Fællesskabet; 
det er navnlig nødvendigt at tage hensyn til de foran­
staltninger, der er blevet truffet i medlemsstaterne for 
at tilskynde ældre arbejdstagere til at forlade deres 
beskæftigelse til fordel for yngre arbejdstagere eller til 
ikke længere at stå til rådighed for arbejdsformid­
lingen med henblik på at finde arbejde, ved at sikre 
dem et bestemt indtægtsniveau indtil pensionsalderen; 
tilkendelsen af disse ydelser er i overensstemmelse 
med deres formål og i modsætning til den normale 
arbejdsløshedsunderstøttelse ikke betinget af, at 
modtageren står til rådighed for arbejdsformidlingen; 
derfor må man for disse personers vedkommende 
ophæve det bopælskrav, som tilkendelsen af disse 
ydelser eventuelt er undergivet; med henblik herpå er